
Vastus


Austatud vallavolikogu liikmed

Esitasite 16.04.2026 pöördumise nelja küsimusega puudutavalt MTÜ-d Loo ja selle seostega Jõelähtme vallaga.

Mittetulundusühing Loo (rg-kood 80295073) nõol on tegemist iseseisva eraõigusliku juriidilise isikuga, mille asutamisel ei ole olnud asutajaks Jõelähtme vald. Samuti ei ole Jõelähtme vald kõnealuse mittetulundusühingu liikmeks ning valla ja mittetulundusühingu vahel ei ole sõlmitud halduslepinguid kohaliku omavalitsuse ülesannete täitmiseks. Seega on Jõelähtme Vallavalitsuse võimalused kõnealuse ühingu või nende juhtorgani liikmete tegevusele õigusliku hinnangu andmisel piiratud.

Kirjadele vastamist reguleerib Eesti õigussüsteemis peamiselt avaliku teabe seadus (AvTS) ning märgukirjale ja selgitustaotlusele vastamise ning kollektiivse pöördumise esitamise seadus (MSVS). MSVS § 3 kohaselt annab riigi- ja kohaliku omavalitsuse üksuse asutus tasuta selgitusi tema poolt väljatöötatud õigusaktide, nende eelnõude ja asutuse tegevuse aluseks olevate õigusaktide ning asutuse pädevuse ja õigusloome tegevuse kohta. Nähtuvalt elektroonilisest Riigi Teatajast on AvTS-i rakendusasutusteks Justiits- ja Digiministeerium, Majandus- ja Kommunikatsiooniministeerium, Andmekaitse Inspektsioon, Riigi Infosüsteemi Amet, Tarbijakaitse ja Tehnilise Järelevalve Amet ning MSVS-i rakendusasutusteks Justiits- ja Digiministeerium ja Andmekaitse Inspektsioon.

Kokkuvõtvalt saab vallavalitsus vastata Teie pöördumisele ulatuses, mis jääb antud juhul vallavalitsuse pädevuse piiridesse.

Küsisite: Millega on õigustatud, et Loo alevikuvanem ja MTÜ Loo juhatuse liige ei vasta vallavolikogu ja samas ka Loo aleviku elaniku küsimustele?

Vallavalitsus selgitab, et alevikuvanema valimine ning tema õigused ja kohustused on toodud Jõelähtme Vallavolikogu 15.03.2018 määrusega nr 15 vastu võetud Jõelähtme valla aleviku- ja külavanema statuudis. Statuut ei seo aleviku- või külavanemat konkreetse mittetulundusühinguga. Nagu vallavalitsus AvTS ja MSVS sätteid mõistab, siis on MTÜ Loo märgukirja või selgitustaotluse adressaadiks teabe osas, mis puudutav riigi- või kohaliku omavalitsuse eelarveliste vahendite kasutamist. Sealjuures ei oma tähtsust, kas märgukirja või selgitustaotlusega pöördujaks on mõne kohaliku omavalitsuse volikogu liige, konkreetse aleviku elanik või mõni muu isik. Samas, nagu juba eelpool selgitatud, ei ole Jõelähtme Vallavalitsusel pädevust anda MTÜ Loo tegevusele õiguslikke hinnanguid AvTS või MSVS alusel.

Küsite: Kas vallavanem on MTÜ Loo liige eraisikuna või kui vallavanem ja valla esindaja selles MTÜ-s?

Jõelähtme vald ei ole Mittetulundusühingu Loo liige ega asutaja. Seega ei ole kõnealuses ühingus ka Jõelähtme valla esindajat.

Küsite: Kas Loo alevikuvanem on MTÜ Loo liige eraisikuna või kui alevikuvanem ja valla esindaja selles MTÜ-s?

Jõelähtme vald ei ole Mittetulundusühingu Loo liige ega asutaja. Seega ei ole kõnealuses ühingus ka Jõelähtme valla esindajat. Samuti ei seo ükski Jõelähtme valla või ka riigi õigusakt Loo alevikuvanemaks olemist ühegi ühingu liikimeks olemisega.

Küsite: Kas MTÜ Loo on setud Loo aleviku eestseisusega või mitte?

Jõelähtme Vallavolikogu 15.03.2018 määrusega nr 15 vastu võetud Jõelähtme valla aleviku- ja külavanema statuudi § 5 kohaselt võib külaelanike koosoleku otsusel koos külavanemaga valida 3–7-liikmelise küla eestseisuse. Eestseisuse ülesanne on aidata külavanemal pidada sidet elanikega ja osaleda küla probleemide lahendamisel. Eestseisuse volitused lõpevad samaaegselt külavanema volituste lõppemisega või külavanema volituste ajal, uue eestseisuse valimisega.

Seega ei ole aleviku eestseisus, nagu ka alevikuvanem, õigusaktide kohaselt seotud konkreetse või ühegi mittetulundusühingu, sihtasutuse, füüsilisest isikust ettevõtja või ka äriühingu liikmeks või osanikuks olemisega.


Lugupidamisega


(allkirjastatud digitaalselt)
Andrus Umboja
vallavanem
	Postijaama tee 7, Jõelähtme küla
	
	Reg.nr. 75025973

	74202 HARJUMAA
	
	a/a EE181010002018903006 SEB

	e-mail: kantselei@joelahtme.ee
	
	a/a EE432200221012002639 Swedbank

	Kantselei 605 4887
	
	a/a EE391700017003270406 Nordea



2

image1.png




